السلام عليكم ورحمة الله وبركاته. اهلا بحضراتكم في الحلقة الثالثة من حلقات تدبر اسماء الله الحسنى والحلقة دي هي الحلقة الثالثة من حلقات المقدمة والحلقة الاخيرة في المقدمة المرة الجاية ان شاء الله هتكون يوم الاربعاء القادم
برضو الساعة تسعة مساء بتوقيت القاهرة وهتكون مع اول اربع اسماء هنتدبرها الاول والاخر والظاهر والباطن يبقى اول اسم هنتدبره الاول عشان واحد صاحبنا بعت لي قال لي اول اسمها ايه ؟ قلت له الاول. قال لي لأ بجد؟ قلت له الاول. قعدت تقول له الاول هو افتكرني مش عايز اقول له. هو اسم الله الاول
يلا نبدأ ان شاء الله الحمد لله والصلاة والسلام على رسول الله. طيب طالما ان دي اخر حلقة من حلقات المقدمة الطويلة اللي احنا بناخدها دي تلات حلقات مقدمة اذكركم بقى بان الهدف من هذه الحلقات هو ان احنا نحصي اسماء الله الحسنى
اللي تدخلنا الجنة لقول النبي صلى الله عليه وسلم في الحديث الصحيح عن الذي رواه ابو هريرة رضي الله عنه قال قال رسول الله صلى الله عليه وسلم ان لله تسعة وتسعين اسما
مائة الا واحدة من احصاها دخل الجنة لان مهم جدا ان الواحد يذكر نفسه دايما بالهدف اللي هو به. احنا بنعمل كل ده ليه؟ عشان ندخل الجنة. لان والدليل ايه؟ الدليل هو حديث النبي
دايما كده طول ما انت بتشتغل في اي حاجة. هدفك واضح قدامك كل حاجة بتعملها كل كلمة بتقولها لو هتوصلك لهدف اعملها وقلها. مش هتوصلك لهدف؟ ما تضيعش وقتك. هو ده. فاحنا بنعمل ايه هنا؟ احنا بنحصي اسماء الله
الحسنى. عشان النبي قال لنا ان منهم تسعة وتسعين اسم وما قلناش ايه هم التسعة وتسعين دول منهم تسعة وتسعين اسم. اللي هيحصيها هيدخل الجنة. تمام. طيب. بالنسبة لاسماء الله الحسنى بقى
يقول الحق تبارك وتعالى في سورة الاعراف ولله الاسماء الحسنى فدعوه بها. وذروا الذين يلحدون في اسمائه سيجزون ما كانوا يعملون ووصلنا في الحلقتين السابقتين في المقدمة الى ان الاحصاء احصاء مش مجرد عد
ولا حفز لأ الاحصاء هو الالمام بمعنى كل اسم ومقتضياته مثلا اسم الرحيم يقتضي ان الله يرحم. اذا انا لما احصي اسم الرحيم يعني افهم اسم الرحيم افهم مقتضيات اسم ابراهيم اللي ربنا عنده رحمة اعدها لعباده. ان فعل مع الاسم ده باني اعمل ايه؟ ادعو الله
انه يرحمني اذا دعوت الله انه يرحمني انا قد دعوته باسمه الرحيم او باسمه الرحمن كمان سواء بقى طلبت منه وذكرت الاسم او لم اذكره فلو قلت له يا رحمن يا رحمن ارحمني يا رحمن يا
رحيم ارحمني كويس لو قلت له يا رب ارحمني انا دعوته باسمه الرحيم برضو خلاص فاحنا كده دي احنا خلصناها بقى. تمام؟ طيب وحذرنا في الحلقة السابقة من الالحاد في اسماء الله. يا جماعة كلمة الحاد مش يعني انكار وجود الله. ده ده الكلمة
مصطلح عليها اليومين دول كده لكن كلمة الحاد يعني الزيغ والميل الانحراف يعني. ماشي اه الالحاد في الاسماء هو آآ آآ الميل بهذه الاسماء عن معانيها الحقيقية او استغلالها غلط. فيه ناس بتعمل بها حجبة وتمائم ومش عارف ايه وبتاع وكلام فارغ
ربنا امرنا بالبعد عن هؤلاء وترك هؤلاء. وذروا الذين يلحدون في اسمائه. وقال لنا هيحصل فيهم ايه؟ سيجزئنا ما كانوا يعملون وشرحنا اختلاف العلماء في مسألة مسألة مهمة جدا هي اللي سببت مسألة الاختلاف حول الاسماء وعدد الاسماء وفيه ناس راحت لالف اسم واربعة
اسمه وناس يعني معظم العلماء على قبول متين حاجة وتمانين اسم. متين اتنين وتمانين اسم. حاجة كده قلنا بقى سبب اختلافه مع بعض ايه السبب الرئيسي هو مسألة اشتقاق اسماء لله من صفاته ومن افعاله
واظن اصبح واضح عند حضراتكم بعد حلقة امبارح ان انا باخد بالرأي المتشدد شوية اللي لا يبيح لا يجيز اشتقاق اسماء لله وضربنا مثل باسم البديع المشهور عند الناس ان من اسماء الله البديع
وقلنا انه لا يوجد في القرآن اسم البديع. ولا في السنة الصحيحة اسم البديع لكن هو مشتقوه. من ايتين اية اية البقرة مية وسبعتاشر بديع السماوات والارض. واذا قضى امرا فانما يقول له كن
سيكون واية الانعام. بديع السماوات والارض انى يكون له ولد ولم تكن له صاحبة وخلق كل شيء وهو بكل شيء عليم. طيب. ازا القرآن جاب جاب بديع مضاف الى السماوات والارض فممكن تسمي الله بديع السماوات والارض. ما حدش يقدر يكلمك فيها. لكن تشتق منها وتسميه البديع
ده آآ يعني انا في المدرسة اللي انا باتبعها غلط مش صح لم يسمي نفسه بهذا لكن لا شك ان الاية بتقول ان الابداع او البدع من صفات الله لكن ده لا لا يعطينا الحق في اشتقاق اسم البديع. حتى لو اسم مسلا وده اسم معناه جميل على فكرة يعني هو اسم جميل قوي
بس مش ما يديكش الحق انك تسمي ربنا اسم. لم يسمي به نفسه وقلنا فيه ناس اشتقت اسماء لله كثيرة بقى من صفاته. مسلا الموجود يعني انا لي صديق اسمه الدكتور عبدالموجود
موجود دردير فيه اسماء عبدالموجود وبيسموا ولادهم عبدالموجود. ودليلهم على ده ايه آآ يعني هناك ادلة كثيرة ان الله سبحانه وتعالى موجود دليلهم على كده اية سورة النور سورة النور
آآ انا مش حاططها تقريبا اية سورة النور آآ الاية آآ تسعة وتلاتين والذين كفروا اعمالهم كسراب بقيعة يحسبه الظمآن ماء حتى اذا جاءه لم يجده شيئا ووجد الله عنده فوفه
حسابه والله سريع الحساب. ازا ووجد الله عند هدي يعني الله موجود قال لك طالما الانسان بيجد الله ازا نشتق لله اسم الموجود. وفي حديث صحيح اه ربنا بيتكلم فيه الانسان بيقول له
ابن ادم مرضت ولم تعدني فقال كيف اعودك وانت رب العالمين؟ قال ان عبدي فلانا مرض فلم تعده ولو عدته لوجدتني عنده حلو يبقى ازا الانسان ممكن يجد الله. حلو اوي
هل ممكن تطلب من الله وتناديه وتقول له يا موجود اغفر لي الحديث ده والاية دي دليل على ان الوجود صفة من صفات الله. بالتأكيد لكن الموجود مش اسم من اسماء الله لم يسمي نفسه الموجود
وليس من اسماء ولو ولو هو اسم مش من اسماء الكمال يعني يشترك يشترك في هذه الصفة كل شيء موجود في الدنيا. فمش ما فيش حاجة كاملة يعني انا بقول الكلام ده ليه
لان منكم ناس هتقرأ بقى في كتب الاسماء الحسنى وهتجد علماء كبار بيقولوا ان دي اسماء وبياخدوها كاسماء من الاسماء اللي قال حسنى. ما حدش بقى الله يخليكم ييجي يقول لي انت قلت الموجود وانا لقيت في كتاب فلان الفلاني والعالم الكبير الفلاني
ما حدش انا عارف كويس ان فيه مدارس اخرى في المسألة دية انا متشدد معناها طبيعتي مش متشدد انا متشدد لان دي مصلحة مصلحتنا ان احنا نقلل الاسماء على قد ما نقدر. ليه؟ لان احنا يا جماعة ما تنسوش بندور على تسعة وتسعين اسم
هنفضل نكتر الاسماء ليه كل ما قدرنا نشدد في الشروط بتاعة قبول الاسماء كل ما عدد الاسماء اللي اصبحت مطروحة قال ولما يقل قدرنا نقترب من التسعة وتسعين اسم فهمتوا بقى؟ انا انا بعمل كده برجماتيا برضه انا بعمل كده عشان مصلحتي انا بدور على تسعة وتسعين اسم. طيب
هندخل بقى ايه يعني لكن بقى لو احنا هنفتحها على البحري وندخل معنا بقى الشيء الكائن الموجود. ده فيه ناس سمت ربنا المذكور المذكور وايه بقى لك تقدر تنكر ربنا قال كده ولا لأ؟ ايه قال كده فين؟ قال لك اهو. في البقرة فاذكروني اذكركم
وقال لك برضه في سورة ال عمران الذين يذكرون الله قياما وقعودا وعلى جنوبهم. يذكرون الله اذا ربنا مذكور فسموه. المذكور واحنا يعني احد مشايخي على فكرة اسمه له اسمه المذكور. لكن لكن آآ لكن فيه ناس بتسميه عبدالمذكور
انا بصراحة بتحرج لا ارى ان دي اسماء من اسماء الله اصلا. او لو هي لو حتى هنشوف بقى دلوقتي كمان ان في حتى بعض الاسماء هي بتاخد حكم الاسم فعلا زي الضهر
لكنه مش من الاسماء الحسنى بقى ازا احنا كده بدأنا نفهم الطريقة اللي نصل بها الى الاسماء الحسنى. الحسنى. الحسنى يعني اللي في منتهى الحسن والجمال على وزن الفؤلة من الفعل الحسنى من الحسن
منتهى الجمال في هذه الاسماء. فده شرط ان الاسم يكون جميل في شيء من الجمال والكمال لكن لو اسم لا يعبر عن الكمال يعني لازم يكون اسم يغير حياة الانسان لما يحصيه
يعني يفهمه ويعيش بمعانيه. لكن هعيش بمعنى الشيء ازاي هعيش بمعنى الضهر ازاي اه ربنا قال انا الدهر. ماشي وعايز اقول لكم ان معزم علماء السلفيين على ان الدهر مش من اسماء الله. لكن يعني هنضحك على نفسنا. يا جماعة ما حقق شروط الاسمية هو اسم وربنا قال
الآن الدار خلاص وقف لكنه هنا بقى اللي بنقوله ليس من الاسماء الحسنى اللي امرنا ندعوه بها. ما حدش قال له يا دهر آآ ارزقني مسلا ازا هو ما قال لك لأ
هم عملوا ايه بقى؟ خرجوا الاسماء اللي لا تدل على الكمال وقال لك مش اسماء حتى لو ما حققش شروط الاسم في اللغة العربية وكل اسماء الله بقت حسنة. خلاص اوكي يعني دي طريقة تانية لكن آآ يعني خير
المهم احنا قلنا ان هناك شروط للاسماء. اهمها ان مصدرها يبقى القرآن والسنة الصحيحة. ما حدش يجيب لي اسم من حتة تانية ما حدش يجيب لي حاجز ضعيف واحتج به مش هاحتج بحديس ضعيف. بالزات ده عقيدة. طيب. ثانيا
انه ينطبق على الاسم او على اللفظ ده شروط الاسم في اللغة العربية وحفزنا مع بعض بيت آآ من من الفية ابن ما لك اللي هو آآ في آآ مميزات الاسم. آآ آآ الامام العلام
لاما النحوي ابن مالك بيقول بالجر والتنوين والندا ومسند للاسم. تمام حصل. لكن ليس كل اسم معرف بال او منون هيبقى من الاسماء الحسنى. وادينا خلاص مسال الضهر وقلنا ان ربنا قال مم قال الله
عز وجل يؤذيني ابن ادم يسب الدهر وانا الدهر بيدي الامر اقلب الليل والنهار. هم وهكزا. طيب اه وقلنا ده ازا انطبق عليه شروط الاسم لكن ليس من الاسماء الحسنى اللي ندعو الله بها يعني. ماشي؟ طيب
آآ الخلاصة بقى ركز معي الله سبحانه وتعالى له صفات كثيرة له صفات كثيرة بعض هذه الصفات بينتقل من خانة الصفات الى خانة الاسماء. لما تتوفر فيه شروط اسمية ثم بعض الاسماء ينتقل الى خانة الاسماء الحسنى
يعني الله سبحانه وتعالى رحيم يعني من صفاته الرحمة هي صفة. الرحمة صفة من صفات الله يستحب ان الانسان يتصف بها والنبي عليه الصلاة والسلام نفسه وصف بها في القرآن الكريم في اخر سورة تدبرناها. سورة التوبة
الاية الاية مية تمانية وعشرين في سورة التوبة بتفصف النبي بتقول ايه ؟ لقد جاءكم رسول من انفسكم عزيز عليه ما عنتم حريص عليكم بالمؤمنين رؤوف رحيم. تلات اسماء من اسماء الله. العزيز الرؤوف الرحيم
وصف بهم النبي لكن ما اتقالش عليه العزيز قال عليه عزيز ما اتقالش عليه الرؤوف وصف بان هو رؤوف مش الرؤوف الرؤوف الله فقط وما تقلش عليه الرحيم اتقال عليه الرحيم
انما الرحيم الله فقط ازا يستحب او لابد ان احنا نتصف بهذه الصفات الالهية الجميلة حلو قوي صفة الرحمة دي زي ما قلنا انتقلت من خانة الصفات الى خانة الاسماء
فالله وحده هو الرحيم باضافة القلم الالف واللام يعني بقى هو الوحيد الرحيم. الله! طب ما احنا لسة قايلين النبي رحيم. ولسه قايلين ان فيه ناس رحماء واحنا المفروض نبقى رحماء؟ ايوة. ما احنا الرحمة اللي عندنا
والرحمة اللي عند النبي عليه الصلاة والسلام كانت احنا كلنا كده مستلفينها من رحمة ربنا يعني ايه؟ يعني ربنا هو مصدر الرحمة بنقول مسلا ايه جرح اليم على وزن فعيل يعني مصدر الالم
فبالتالي الرحيم هو مصدر الرحمة. كلنا مستلفين رحمة من رحمته كل رحمة في الكون من عند الله قال رسول الله صلى الله عليه وسلم ان لله تعالى مائة رحمة ربنا خلق مائة رحمة
فمنها رحمة واحدة. يترحم بها الخلق بينهم وتسع وتسعون ليوم القيامة. بس انا في اخر الحلقة دي هافهمكم الفرق بين رحمة ربنا اللي هي صفة والرحمة دي. عشان دي رحمة مخلوقة
ربنا خلق الرحمة وقسمها ونزل واحد في المية بنتراحم به كلنا احنا والحيوانات والدابة اللي بترفع حفيرها عشان ما تعورش صغيرها والكلام ده. كل دي رحمة مخلوقة وتسعة وتسعين في المية ربنا ادخرها عنده يرحمنا بها يوم القيامة. لكن
صفة الرحمة دي صفة في الله ليست مخلوقة. فاحنا لما بنطلب يقول لك اللهم برحمتك انا باطلب بصفة الرحمة فيه وليس المخلوق معلش الحتة دي يعني شوية كده ايه بتبلي في العقل لكنها جميلة جميل الواحد برده ايه فلسفة
طيب بالتالي يا جماعة اسماء الكمال والجلال والجمال واضحة جدا واضحة ما تقوليش الضهر والشيء والكائن لأ الرحيل الغفور كل ده واضح جدا. هم. طيب فيه بقى مسألة النهاردة مهمة جدا هقول لكم عليها
شرح الاسماء الحسنى مسألة روحانية تؤثر في الانسان في زيادة الايمان. او في نقص الايمان لما الانسان يترك آآ دراسة الاسماء الحسنى لكنها ليس لها انعكاسات فقهية او قانونية. يعني ايه ؟ اديكم مسال
الانسان الغني مطالب في الشريعة بانه يدفع الزكاة صح وربنا بيأمره انه يعطف على الفقراء. صح؟ وله احكام يعني النبي عليه الصلاة والسلام مسلا في حديث بيقول مطل الغني ظلم يحل عرضه وعقوبته
يعني ايه مطل؟ مطل يعني مماطلة يعني واحد غني معه فلوس يبقى غني مش فقير يبقى غني استلف فلوس اقترض قرض وماطل في رد الدين بتاعه. مع انه غني مع ان معه فلوس. هم
ده مطل الغني ازا الغني ماطل ها ده يبقى ظلم. يبقى هو كده ظلم والظلم ده يحل عرضه وعقوبته. عرضه يعني يجوز انه يغتاب واحد يروح للحاكم او للقاضي ويشتكيه في عدم وجوده هو اغتابه. لكن يجوز الغيبة في التقاضي
راح عمل محضر في القسم. طب انت بتقول كلام على واحد مش موجود. دي غيبة؟ اه غائبة لكنها جائزة. خل بالك. وحل عرضه ازا يجوز كمان الشهادة عليه يعجبه شاهد وفي عدم وجود الراجل
هو الشاهد لما يشهد ضده هو اغتابه لكن يجوز. لان عرضه استحل خلاص بالظلم ده خلي بالك وبالنصيحة واحد ييجي يقول لك ايه فلان آآ قال لي ادي له آآ قرض فانت عارف ان الراجل ده ما بيرجعش فلوس فتقول له ايه لأ انا ما انصحكش
انا اللي اعرفه انه اخد فلوس قبل كده من كزا واحد وما رجع لهمش دي غيبة لكن تجوز لان مماطلته احلت ارضه عرضه يعني يجوز الكلام عليه في ناس اسمها العرض حاجة تانية لأ ده المعنى العرض
ما بيرجعش الدين وعقوبته ليه الاسلام لا يعاقب فقير مش قادر يدفع الديون ما فيش حاجة اسمها واحد بيخش السجن عشان عليه ديون لو فقير خلص الموضوع امال الغلطة عند مين؟ الغلطة عند اللي سلفه
انت عارف ان الراجل دوا مش هيقدر يرجع ما عندكش طب خلاص سلفته ليه؟ ما خدتش قدامه رهن يعني دي النقطة لكن ما فيش حاجة اسمها فقير يعاقب في الشريعة
علشان مش قادر يرجع الديون. فيه بقى طرق اخرى بقى نظرة الى ميسرة والناس تساعد بعض والغارمين ويعطى من الزكاء والكلام ده كله لكن لو غني يعاقب اذا ثبت انه غني القاضي ممكن يحبسه. ما في مشاكل ابدا
يجلده يضربه ياخد يصادر الفلوس بالقوة. حلو قوي. طيب ايه دخل الكلام دوه باسماء الله الحسنى احنا قريب كمان اسبوع اتنين تلاتة هندرس اسم من اسماء الله اسم الغني خلاصة دراستنا ان الله فقط هو الغني
وربنا قال لنا في القرآن الكريم يا ايها الناس انتم الفقراء الى الله هل ينفع ان الغني اللي ما يرجعش القرض اللي عليه يقف قدام القاضي يقول له لا يا فندم انا اسف جدا. مش من حقك تعاقبني ليه
لان انا فقير والاية اهي في القرآن. يا ايها الناس انتم الفقراء الى الله. ازا انا فقير ومش بس كده وكمان في العقيدة الاسلامية من اسماء الله الحسنى ان الله هو الغني. ازا ما فيش غني الا الله
ويخرج منها زي الشعرة من العجين وما يرجعش لأ. الفقه يتعامل مع الناس بالمصطلحات غني اصطلح عليها يعني مش فقير يعني معه فلوس يعني غني ماديا انما اه صحيح لما هندرس اسم الغنية هنشوف ان المليارديرات. المليارديرات. ماتوا في الكورونا من وما عملتلهمش حاجة فلوسهم ليه؟ لانهم مش
اغنياء محتاجين لسه ستر ربنا محتاجين الشفاء من ربنا. محتاجين بقى الامن محتاجين حاجات كتيرة ففي حقيقة الامر لا غني بحق الا الله. لكن كلمة الغني اللي بتستخدم في الفقه وفي وفي التعاملات القانونية معناها الغني ماديا بس
خلاص؟ بس دي نقطة بقى مهمة ليه؟ عشان عشان ما نخلطش الامور ببعض. خلاص فازا الغني ده هيعامل صحيح الله فقط هو الغريق لكن اللي معه فلوس هيعامل كغني في الايه؟ الشريعة الاسلامية. طيب
سؤال بقى هو ليه ربنا ما قلناش التسعة وتسعين اسم بقى وخلاص لان قلنا قبل كده في الاسلام الوصول للمعلومة مش مهم يعني انك توصل للعلم مش مهم المهم هو انك تطلب العلم باستمرار
وتجتهد باستمرار. والمجاهدة دي مطلوبة. ده مطلوب. العصف الذهني اللي بنعمله ده مطلوب. ربنا يريدك ان انت تبحث وتفكر وتعمل عقلك وتتدبر الايات وتطلع منها بمعاني لحياتك لكن ديك تسعة وتسعين اسم تحفزهم وتقولهم في اغنية وخلاص كده تخش الجنة كده لأ ربنا يريدك انك تتدبر وتتفكر في الاسماء
الحسنى وتطلع منها بما يغير حياتك عشان تدخل الجنة وانت فاكر الاسماء الحسنى دي هتدخلك الجنة ازاي ما انت حياتك هتتغير. انت شخصيتك هتتغير اخر حاجة بقى عاوز اقولها لكم الليلة
بس عاوزكم تركزوا فيها شوية صعب اوي ان الانسان يعبد اله ما يعرفوش الدكتور خالد ابو شادي ربنا يا رب يفرج كربه له كتابين في الاسماء الحسنى. انا لسة لم اقرأهم الحقيقة اهم
اسمه اه ده اسمه اسماء الله الحسنى تقريبا. اسماء ده اسمه اسماء الجلال وده اسمه اسماء الجمال. خدتهم هدية وانا في كندا شيخ اه نشأت جزاه الله خير اداهم لي هدية
آآ وبتصفحهم فلقيت في اول صفحة خالد كاتب ايه كلمة حلوة قوي الا تعس من ضاع عمره ولم يعرف فيه ربه ولو عرفه لاحبه. ولو احبه لما اثر عليه غيره
يعني ايه؟ الا تعس يعني انسان تعيس اللي ضاع عمره من غير ما يعرف ربه عمر طويل قضاه بالطول وبالعرض زي ما بنقول لكن ما عرفش ربه في العمر ده
ولو عرفه لاحبه. لو كان عرف ربه كان احب ربه ولو احبه لما اثر عليه غيره لو كان احب ربه ما كانش هيفضل غيره عليه المشكلة ان احنا بنفضل حاجات كتير دنيوية على ربنا
وعلى رضا الله شوفوا يا جماعة احنا انا برجعكم تاني للاساس احنا ليه بندرس الاسماء الحسنى؟ الاسلام بصراحة عنده مشكلة مش موجودة في الاديان الاخرى. الاديان الاخرى مرنة الموضوع بتاع الاله ده
عاوزين يتعرفوا على الههم عشان يعبدوه فيعملوا له صورة ويعملوا له تمسال وكل واحد بقى يشتري تمسال صغير كده عشان اوضة النوم تمسال كبير عشان يحطه في الصالون سل الاله بتاعه ويفضل بقى يبص بقى ويسبل عينيه ويعيط ويبكي وبتاع ويسجد للصورة ويسجد للتمسال
احنا بقى ما عندناش لا صورة لله ولا تمثال احنا عندنا الاسماء والصفات بتاعته علشان نتعرف عليه ونعبده نعبد الاله اللي احنا عارفينه من اسماءه وصفاته هو الرحيم هو الغفار هو الحليم هو الودود هو الجميل بهذه الصفات بنعرفه
وكل ما هذه الصفات اكبر جواك كل ما هتعرفه اكتر الحتة دي مهمة اوي تركزوا فيها كل ما الصفات بتاعة ربنا تكبر جواك كل ما هتقترب من معرفة الله اكتر. ليه بقى ؟ اديكم مسال
زوج وزوجة عندهم في البيت اربع خمس حاجات. عندهم سمك زينة. عارفين سمك الزينة اللي لونه دهبي دوا وازرق وبتاع. محطوط في ايه؟ في حوض. في في الصالون كده مربين سمك زينة
وعندهم عصفور في قفص. انا بقولش ده حلال. انا انا ضد ده. لكن عندهم عصفور في القفص حاطينه ايه بغبغان كده غلباوي بنص لسانه ومش عارف ايه. طيب ومربيين قطة في البيت
وعندهم ولد وبنت مين في كل دول فاهم الاب والام اكتر الولد والبنت فاهمين الاب والام اكتر يليهم مين ؟ يليهم القطة يليها العصفور يليها سمكة الزينة. ليه الترتيب ده
لان الولد والبنت عندهم صفات كثيرة من صفات ابوهم وامهم فهيكون الاتصال بينهم اكبر. يليهم القطة لانها يعني بتتعامل معهم اكتر بتتنطط حواليهم وتقعد جمبهم وتقعد على حجرهم وتقعد معهم بتتفرج معهم على التليفزيون بتاع فبتشاركهم في صفات
وافعال اكتر من العصفورة واكيد اكتر من سمكة الزينة حلو اوي ازا بالتأكيد اولادي علشان في بيني وبينهم صفات مشتركة علاقتهم بي هتبقى اقوى من اي مخلوق اخر حتى القطة
طيب ليه معزم الناس يا جماعة حبهم لابوهم وامهم بيزيد لما يتجوزوا ويخلفوا يعني ممكن شاب في مرحلة شبابه بيبقى علاقته بابوه مش يعني وحشة. وفيه اشد وجزب ومش متفاهمين خالص لكن لما يتجوز ويخلف تجد العلاقة اتحسنت
ليه لانه شعر بمشاعر الابوة اللي ابوه كان بيشعر بها ناحيته فلما كبرت الابوة جواه اتصل بابوه في الحتة دي اكتر لان وقت ما كان صغير ما كان شاب ما كانش مدرك
شعور الابوة وشعور الامومة والكلام ده كله. لكن لما اجرب الصفة دي خلي بالك لما جرب الصفة دي اتصل بها قلبيا بابوه ولله المثل الاعلى كلما اتصفت بصفات الله اكتر كل ما حبيته اكتر
كل ما اصبحت رحيم اكتر. كل ما بقيت انسان ودود اكتر. كل ما بقيت انسان كريم اكتر. كل ما قدرت تتصل بمنبع الرحمة منبع الود ومنبع الكرم. فتحبه اكثر فلما ربنا يأمرك بالاتصاف بهذه الصفات
فده لانه بيحبك ويريدك ان تقترب منه بحب ربنا كان ممكن يخضعك غصب عنك يريد انه يجيبك بحب لذلك هيكون من واجبات التدبر في الاسماء واحصاءها هو التخلق بصفات الله
اللي يجوز نتخلق بها ان في صفات ربنا احتفظ بها بها لنفسه يعني في الحديس القدسي آآ يقول الله سبحانه وتعالى الكبرياء ردائي. والعظمة ازاري. فمن نازعني واحدا منهما القيته في النار
وفي رواية عذبته ازا ربنا لا يجيز ان الانسان يتكبر المتكبر فقط هو الله. اما الانسان المتكبر هذه صفة مذمومة يلقى بها في النار فدي صفة لا يجوز. بالنسبة للانسان انه يتصف بها
ولا انسان يتعظم العظمة ازار. ازار الله. لا يجوز ان انسان ينازع الله في العظمة. ولا في ولا في ولا في التكبر او في الكبرياء. طيب ازا احنا بقى اسناء تدبرنا هيبقى عندنا واجبات كده
او نحاول نفهم ازاي ان احنا نتخلق بهذا الخلق وهتشوفوا حاجات عجيبة ان شاء الله يعني مسلا اسم التواب طلع معي في تدبره حاجات جميلة جدا جدا جدا. طيب يبقى لا يجوز ان احنا يعني نتصف بكل صفات الله هناك صفات اللي بتسمى صفات الجلال وهي دي اللي احنا دي خاصة بالله والصفات
جمال هي اللي احنا بايه بنتخالع ويمكن انا ارى ان كلها اسمها صفات ايه؟ الكمال يعني. طيب هيبقى عندنا زي ما قلنا استفادة من كل الاسماء دي وهنشوف من المرة الجاية. الاول والاخر والظاهر والباطن. طبعا ما حدش فينا هيقدر يبقى الاول
ولا الاخر ولا الظاهر لكن لكن ازاي الاسم يدخلك الجنة؟ هنشوف من المرة الجاية ان شاء الله في نقطتين مهمين جدا بقى اسماء الله مختلفة لكن كلها تدل على الله
مختلفة يعني مختلفة في المعنى الرحيم تدل على صفة الرحمة لكنها الرحيم تدل على ذات الله الغفور تدل على صفة اخرى هي صفة المغفرة لكنها ايضا تدل على ذات الله
اذا الاسماء كلها مترادفة من حيث الذات يعني ما تقوليش ان الرحيم لها نفس معنى الغفور. لأ. مش نفس معنى الغفور من ناحية الصفة. لكن الرحيم هو الغفور هو الله
ما عندناش احنا عدة يعني مش هنعمل زي الثالوث المقدس بتاع المسيحيين اللي بيقولوا الاب والابن والروح القدس. الاب هو الله. والابن هو الله. والروح القدس هو الله. عايز اقول لكم لغاية هنا كان ممكن يبقى ما فيش مشكلة لكن
وكل واحد فيهم مش هو التاني تلت زوات مختلفة. دي الخطوط بقى في تلات الهة خلاص. جعلوا الله ثالث ثلاثة. لكن لأ. عندنا بقى تسعة وتسعين اسم. عندنا متين وتمانين اسم. عندنا
اربعتلاف اسم صفات مختلفة لذات واحدة ذات الله خلاص طيب يعني دي مهمة جدا اقول لكم ليه بقى مهم. احيانا مسلا وانا بشرح اتنين بشرح مسلا اسم الواحد واسم القهار
فبقول ان القهار بيوضح كزا في اسم الواحد. والواحد بيوضح كزا في اسم القهار. عشان كده جم مع بعض فمش عايز حد يفهم ان الواحد غير القهار لأ هو نفس الذات هو الله. لكن الواحد صفة والقهار صفة اخرى
خلاص؟ تمام كده احنا تقريبا خلاص يعني خلصنا آآ مسألة حساسة جدا. ان شاء الله هنتقابل الاربع القادم ويومها هقول لكم هنتقابل الخميس غالبا هيبقى الخميس والجمعة. يعني غالبا احنا هيكون عندنا كل اسبوع مرتين او تلاتة ما بقدرش اعرف على حسب
طب الاسم اللي معي هياخد مرتين او هياخد مرة او كده. فموعدنا القادم يوم الاربع ان شاء الله الساعة تسعة مساء بتوقيت القاهرة وهنتدبر مع بعض اربع اسماء هي الاول والاخر والظاهر والباطن
اني داع فامنوا اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما
تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اغننا بالافتقار اليك ولا تفقرنا بالاستغناء عنك
نعوذ بك من الفقر الا اليك اللهم اجعلنا ممن احصوا اسماءك الحسنى. وبلغنا يا ربي بها جنتك. اللهم اجعل القرآن الكريمة ربيع قلوبنا ونور صدورنا وجلاء احزاننا وذهاب همومنا وغمومنا ومغفر
ذنوبنا اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا
كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهداءهم وكن مع اخواننا في تركستان الشرقية وفي الشام وفي كشميرا وفي الهند واخذل من خذلهم طهر المسجد الاقصى من الدنس فانهم لا يعجزونك. اللهم كن مع اخواننا المنكوبين في في الشام وفي تركيا
اللهم كن معهم. اللهم تقبل شهدائهم اللهم ثبتهم على دينك يا رب العالمين وارفع درجاتهم اللهم اشفي مرضانا واهدي شبابنا وارض عنا ورضنا واجمعنا في ظل عرشك يوم لا ظل الا ظلك. واسقنا من يد سيدنا محمد شربة هنيئة لا نظمأ بعدها
اه ابدا ولا تحرمنا يا ربنا لذة النظر الى نور وجهك الكريم اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم
قابضتها وادم ودها واهدها سبلها. واملأها بنورك الذي لا يخبو واشرح صدورها بفيض الايمان بك وجميل التوكل عليك واحييها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله. ونراكم يوم الاربع ان شاء الله في نفس هذا الموعد ان كنا من اهل الدنيا. سلام عليكم